El Consell de la Infància de Gandia celebra el Dia Escolar de la No-violència i la Pau amb un vídeo manifest
30 gener 2023

## El Consell de la Infància de Gandia celebra el Dia Escolar de la No-violència i la Pau amb un vídeo manifest30 gener 2023Última actualització: 30 gener 2023

![](../gestion/img/3223590ca348b4bbfe7753e3988328e516cf2fc0dfb29c6118915a45fae14323.jpg)  
  

Aquest matí, al Saló Laval de l'Ajuntament de Gandia, la regidora d'Infància, **Liduvina Gil**, i els membres del V Consell de la Infància encapçalats pel seu conseller, **David Martínez Navas,** han celebrat el Dia Escolar de la No-violència i la Pau anunciant un vídeo que estarà disponible a Youtube i a les xarxes socials reivindicant aquesta efemèride.  
  
Aquesta acció està emmarcada dintre del Programa "La infància pren el micro", impulsat per l'Àrea d'Infància de l'Ajuntament de Gandia i amb la col·laboració de la GVA.  
  
El Dia escolar de la No-Violència i la Pau se celebra cada any el 30 de gener des de 1964 en l'àmbit mundial, una data que va ser triada perquè coincideix amb l'aniversari de la mort de Mahatma Gandhi. Així doncs, el manifest que publica el Consell de la Infància de Gandia és una manera de remarcar la importància del dret a la pau en el món; és el camí com afirmava Gandhi.  
  
«Tots els anys fan diverses activitats a partir de propostes que els mateixos alumnes fan any rere any», ha expressat la regidora. «Vull agrair a tots els membres del consell per ser tan compromesos amb la difusió dels drets de la infància».  
  
Seguidament de les paraules de l'edil, els alumnes de diferents col·legis de la ciutat, membres del consell, han explicat les activitats que han realitzat als seus centres educatius envers la celebració. «Ells sempre són els primers a proposar i fer accions per a tindre un món amb pau», ha conclòs Gil.  
  
El video manifest creat pels representants dels xiquets i xiquetes de Gandia, es pot veure al següent enllaç.  
[https://youtu.be/tfSmoIw5n6c](https://youtu.be/tfSmoIw5n6c)  

  
**Llistat de participants:**  
Mario Várez ArnedoC-EIP Benipeixcar 5é  
Nayara Solbes Moral-CEIP Joan Martorell 5é  
Bruno Romero Hernández-CEIP Roís de Corella 5é  
Àssua Ródenas Iranzo-CEIP Roís de Corella 6é  
David Martínez Navas-CEIP Roís de Corella (Cil) 6é  
Laura Chova Castro-CC Abad Solà 5é  
Francesc Vera Fenollar-CC Abad Solà 6é  
Ferran Seguí Rebolledo-CC L'Escola Pia 5é  
Candela Pardo Miñana-CC L'Escola Pia 6é  
Cristina Rubio Moreno-CC Escolàpies Gandia 5é  
Jorge Martí Muñoz-CC Escolàpies Gandia 6é  
Ana Silva Torrealba-Los Naranjos 5é  
Jaime Orts Carbonell-CC Ntra. Sra. del Carmen 5é  
Irene de Salazar Castellá-CC Ntra. Sra. del Carmen 6é